السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد فاسأل الله سبحانه وتعالى في بكورة هذا اليوم
ان يجعلنا ممن يرزق الفردوس الاعلى ويعرض عليه مقعده بالجنة بكرة وعشية وهو في قبره ما زلنا حول جمال القصور وما زلنا نتكلم عن الخير والغرف نتكلم على المساكن الطيبة
نتكلم عن هذا النعيم كنا تكلمنا عن الخيمة وتكلمنا عن القصور وتكلمنا عن الغرف وتكلمنا عن هزا الجمال دعونا نكمل بعض ما في بلاد الافراح من زمان الامن والسلام داخل القصور
يقول الله سبحانه وتعالى وهم في الغرفات امنون. يا على البهجة والجمال سبحان الله! الامن في بلاد الافراح لذة تحلو بها كله لذة هذه اللزة لزة مبهجة يتولد معها شعور الفرحة الذي يخالط القلب
فاجعله دائما في انس ودائما في طمأنينة وهم في الغرفات امنون ياه الانسان هو احيانا بيعيش احيانا في وقت من الاوقات حاسس بتوتر حاسس بقلق خايف عنده هم مشغول به
ماس سبحان الله اضطروا ان يتركوا اماكنهم اما ببلاء ديني او دنيوي وهما ماشيين في طريق الغربة مسل هزه الايات تكون مسكن الجراح وهم في الغرفات آمنون. بيكونوا كاتبينها في كل بيت
يسكنون في الغربة وكل غربة تذكرك بالغرفة اللي هتكون بكرة في الغرفات امنون ان المتقين في مقام امين الاية ديت اصل في كل ما يجعل السكن في صلاح وفيه هدوء
في سكينة وانشراح سبحان الله اي مسكن يا جماعة يطيب بامرين ان يكون مقاما اي مكانا طيبا يصلح للاقامة وان يكون امينا اي امنا من جميع ما يخاف منه ويحذر
سبحان الله! سواء بقى خايف من حد من جوة او حد من برة عندك قلق رعب بتخاف من والدك من والدتك في سخط في البيت بنصب دي مشقة في حد بيضيق عليك في جار سوء
في ظالم سبحان الله عشان كده مساكن طيبة فالاحوال الكريمة ديت الامن الجميل ده ده لزة لوحده يا جماعة ده امن مش يوم ولا اتنين ولا شهر ولا سنة ولا عشر سنوات ولا قرن ابد الابدين
منعم امن ياه امن ان في حد يحرجك وامن ان فيه حد يتريق عليك وامن ان في نعيم يتاخد منك. وامن ان فيه مكافأة تتسحب كانت المفترض هتنزل ليك. وامن ان في حد يجي يخوفك ليه؟ لان كل اللي بيخوفوك دخلوا خلاص الناحية التانية
الا اذا كان من اهل الايمان وعفا عنه الرحمن واخذ لك منه الحقوق الاحوال الجميلة ديت بينعم بها السعداء وهما في غاية الامن والسلام ومن ازهر معاني الامن الجنة اسمها السلام
سلام سلام عليكم بما صبرتم بما صبرتم ليه ربنا مقدر علي بعض البلاء عشان تسمع النداء ده في يوم من الايام ليه ربنا قدر علي ان انا اتأخر في زواجي عشان تسمعي بما صبرتم. وما عملتيش حاجة غلط
ليه ربنا قدر علي ان انا ما خلفش بما صبرتم للبلاء والمرض بما صبرتم. زوجي مش بيعيني وانا صابرة بما صبرتم. فكل شيء بتصبر عليه هتقول ايه؟ سلام عليكم بما صبرتم. فنعم عقبى الدار
طبتم يا اهل الجنة تغشاهم الملائكة بالراحة والحبور قاعدة ترحب وتسلم. طبتم يا اهل الجنة طاب مكانكم مشهد فريد من مشاهد النعيم يصف الله سبحانه وتعالى طريقة دخول الملائكة على اهل الجنة
يا جماعة قاعدة من القواعد عشان الناس كتير بتسألني كل شوية بلاقي الاسئلة دي على الخاص. قاعدة من القواعد. لمازا نتكلم عن الجنة اولا انا لا اتكلم عن الجنة انا ناقل ومزكر
بما قيل عن الجنة القاعدة اللي عاوز اقولها الله سبحانه وتعالى ما اطمعك وذكر لك التفاصيل هذه الا ليحفزك ويطمعك في دخولها واخدين بالكم يعني ليه التفاصيل الكتيرة قوي دي في زكر الجنة
ليه التفاصيل الكتيرة قوي دي في القرآن والسنة هتاكلوا ايه اول ما تخشوا؟ رائحة الجنة بتشوفها فين؟ جدار جدار الاسوار في الجنة الحيطان هتبقى عاملة ازاي؟ طب جدار البيوت بقى
لا البيوت دي حاجة تانية والحيطة حاجة تانية بالله عليك التفاصيل التفاصيل التفاصيل دية ليه التفاصيل دي لانه يريد منك ان تطمع فيها الباب ده مهم اوي فيصف الرب سبحانه وتعالى بطريقة دخول الملائكة
طريقة دخول الملايكة وهم داخلين ان شاء الله عليك وعليك عشان يهنوكي يصفها الله سبحانه وتعالى وانت قاعد مع اهلك وقاعد مع قرايبك فتفاجأ بعبارات الترحيب والحفاوة اللي بتدخل السرور وتدخل اطمئنان في النفس. ايه هي بقى؟ ربنا بيقول ايه؟ جنات عدن يدخلونها
ومن صلح من ابائهم وازواجهم وذرياتهم. شف بقى اللي جاية دي امسك قلبك بقى امسك قلبك والملائكة المد ده عشان تشوف اللين عظمة هؤلاء وعدد هؤلاء والملائكة يدخلون عليه الجماعة بتوعوت التجويد
يقول لك الدال دي عليها ايه يدخلون دي. الدال دي فيها ايه قلقلة عما تعلم الشاب والطفل القلقلة بتقول له دي قلقلة اي نعم بس استحضر معها دخول الايه؟ طرق الباب وهم داخلين عليك
يدخلون عليهم من كل باب من كل باب. باب من هنا وباب من هنا وباب من هنا وباب من هنا وباب من هنا الله اكبر. المعلومة بتاعة التجويد اللي انا قلتها ديت تشم لا تفرك
خلاص يعني تشمها كده بس الحاجات دي كده ايه يعني لقطة يدخلون عليهم من كل باب يقولوا له ايه بقى سلام عليكم بما صبرتم من كل باب مش من باب واحد لا لا يجوا لك من هنا ويجوا لك من هنا ويجوا لك من هنا ويجوا لك
عيد عارف كده انت تبقى بتصلي في العيد وتلاقي في واحد ماشي من هنا كل سنة وانتم طيبين والتاني كل سنة وانتم طيبين وواحدة مش عارف مين طنط مين في البلكونة بتقول لك
كل سنة وانت طيبة ياه سلام عليكم في هذه الدار الكريمة. على فكرة هم ما كانش بيسيبوك في الدنيا يتعاقبون قاعدين يتعاقبوا فيكم ملائكة بالنهار وملائكة بالليل وكانوا دايما بيدونوا وكانوا وكانوا انت النهاردة هم برضه حواليك
بس انت شايفهم بقى المرة دي بقى انتقلت من عالم الغيب الى عالم الايه؟ مشاهدة خلاص كان اللي كان غايب عليك بقى مشاهد دلوقتي سلام عليكم بما صبرتم فنعم عقبى الدار. سلام عليكم في هذه الدار
الكريمة جزاء صبركم جزاء صبرك على الطاعة انت تعبت كنت بتتعب في رمضان من الصيام. وكنت بتتعب في القيام كنت بتتعب وحلقك وجعك وبتقرا القرآن وانت بتتعبي وانت بتربي اولادك
كنت بتتعبي وانت في المطبخ وكنت بتتعبي وانت تسارعي في طاعة زوجك. وتقولي يا رب انا اعلم انك احكم الحاكمين وجعلت طاعة هذا الزوج في في المعروف وفيما ليس فيه معصية
من اسرار سعادتي اللهم صبرني على هذه الطاعة واعني عليها تعبت جزاء صبركم على طاعة الرب سبحانه وتعالى وجزاء الصبر عن المعصية كانت نفسي بتحدسني قوي ان انا ابص بصة ان انا اكشف القصة
اللي انا امشي بلبس مش عارف ايه وقلت لأ وصبرت على ليه؟ نفسي كانت بتحفزني قوي ان انا امسك واشرب حاجة مش كويسة جزاء. فكل اما تيجي تعمل المعصية واللي هيقولوا لي بما صبرتم على ايه طيب
معلش كلها يوم يومين تلاتة اربعة وهنسيبها يبقى جزاء سلام عليكم بما صبرتم على طاعة الله. بما صبرتم عن المعصية وبما صبرتم على الاقدار المؤلمة في الدنيا كان في بعض الاقدار
اعتبار كان فيها الام كان في بعض الجروح كانت روحك وقلبك ينزف الما وكل الناس لا يرون الا ابتسامات وجهك ومن نبلك ومن حسن يعني شيمك لم تظهر للناس الجرح الذي كان في قلبك
وقلت هذا اكتمه في صدري فقط حصريا يطلع عليه الخبير بما في الصدور ياه ساعتها بما صبرتم فعلى الاقدار المؤلمة. عشان كده يا جماعة كلمة سلام دي لعلها من اكتر الكلمات شيوعا في دار النعيم
تتكرر على السنة الاهل على السنة الغلمان على السنة الملائكة الكرام في كل مكان اهل الجنة حاسين بالسلام التام الامان التام السلامة اللي حصلت لهم يوم القيامة. السلامة من اهوال النار وهم بيعدوا من على الصراط
السلامة الدائمة بدخول الجنة والسلامة في كل شيء ومن كل شيء ينغص عليهم اللذات ما عدش لا في موت ولا في سقم ولا في هرم ولا في اذى ولا هكبر بقى وادخل العمر الرزل
خلاص انتهى كسرة السلام شعار المحبين شعار السعداء قال الله جل جلاله عن اهل الجنة لا يسمعون فيها لغوا ما يسمعوش كلام ينبغي ان يلغى لا خلاص بقى في الدنيا كان يعني تقول له يا اخي الله يهديك. هذا الكلام لا ينبغي
ان تلوث مسامعنا به لا يسمعون فيها لغوا ولا تأثيما الا قيلا سلاما سلاما يا جماعة الجملة ايه؟ مش الا قيلا سلاما لأ سلاما سلاما يعني سبحان الله! يا ترى يقف قلبك مع السلامة من الاولى
ولا يرقص طربا للسلام التانية هي دي الجنة دار الامن والطيب والسلام الحسي والمعنوي السلام والطهر من كل شيء. سبحان الله دار البشارة البشارة الكبرى من الرحيم الرحمن البشارة من الملائكة الكرام
البشارة من الحور الحساب من الاحبة والخلان من الحشم والولدان نسأل الله من فضله ياه كل ده نعم كل ده واجمل انا بتخيل كده لو يعني تعرف تعمل الجدول ده
انك تعمل جدول للزات تتخيل كده انت يوم في حياة يوم ايه بقى يعني وقت مقتطع كده قل لي ممكن تعمل ازاي تعيش ازاي حاول تتخيل كده الجنة حين اتمنى
جدول اللزات هيكون عامل بكل بهجة قل لي كده هيكون عامل ازاي؟ يومك اليوم المعد لك في بلاد الافراح مكان ما فيهوش ملل ولا كدر مكان ما فيهوش اي شيء يشوش عليك
الدنيا هتكون ماشية ازاي فيه والضحك هيكون عامل ازاي؟ خطط ليومك وطبعا نشوف ما هو احنا في الدنيا بنخطط ايه؟ بنخطط جدول اللزات في ايام الاجازات تختلس فيها وقت متعة كده بين ركام الاعمال والشغل والهم والكلام ده كله
صح؟ لكن هناك هناك خوف وقت الجنة مش محتاجة جدول للزات لانها هي اللزات فانت هتعمل جدول ليه؟ خلاص انت بتعمل جدول اسناء الايه اما بيكون في حاجة تانية انت عاوز ايه تزاحم بيها اللزات
كنا بنتكلم على قصور الجنة اتكلم عن الخيم ونقول ان فيها الامن والامان واتكلمنا ان القصور دي يا جماعة من اعلاها مقاما للغرف ومن ادناها الخيم فتعالوا نتصور بس مجرد ضخامة قصور الاخرة. السعة بتاعتها
تعالى خلينا نخش في الخيمة بس. هتكلمنا امبارح واشرنا لها. لكن خلونا يعني اقول ملمح كده الملمح ده خلينا نحسبها كده. النبي صلى الله عليه وسلم بيقول الخيمة درة طولها في السماء
ستون ميلا ستون ميلا الميل قد ايه يا جماعة الميل مسافته قد ايه حد عارف النيل قد ايه الميل الف يعني الف ها الميل قد ايه يعني تقريبا هنقول ممكن نقول
كيلو وستة من عشرة كيلو وربع راخزها على حسب باقي العلماء واختلافهم يعني خلينا نقول ان هو كيلو ونص انت متخيل ستين ميل اضرب ستين في الف وخمسمية يا سيدي قول ان هو كيلو
وان الميل كيلو اضرب الستين الكيلو كده انتم مدركين ان المسافة هتبقى ايه انتم مدركين احنا يا جماعة الناس عما بتشوف برج طويل اطول بناية في العالم بيشدوا الرحال من اجل ان يزوروها وياخدوا الصور التذكارية عندها
ودي ويعني اتخن برج يعني انت شفته عدى خمسميت متر يعني اقل من نص كيلو فكيف بخيمة الجنة ارتفاعها يزيد على حسب بقى الايه مساحة الميل قد يصل ميت كيلو متر
ودي لكل مؤمن لا خد بقى اللي اجمل واللي يعني اللي يطير عقلك ان هي فين؟ في السماء معلقة يعني ما فيش بقى خرسانة ونازلة تحت حوالي مش عارف متين متر تحت عشان ترسخ الدنيا في السماء
قصر كده معلق يا الله الله اكبر على الجمال عشان كذا اما تيجي تقرأ الايات اللي زي ايات ال عمران مسلا وتسمع الكلام ده. الله سبحانه وتعالى يريد ان يزهد في قلبك الدنيا
فيقول لك ايه؟ لا يغرنك تقلب الذين كفروا في البلاد تقلب الذين كفروا في البلاد متاع قليل التقلب اللي انت شايفه ده وقاعدين يروحوا بييجوا ناطحات سحاب ودنيا وحضارة مادية. ايه يا عم! يا حبيب قلبي! انتبه
انتبه الموضوع حاجة تانية خالص ده يخليك تسخر من الدنيا ما تغترش بها وتضحك على الناس اللي قاعدين يتكالبوا عليها وقاعدين كل شوية يعدوا من الاغنى اغنياء العالم وعددهم قد ايه؟ ومن الاغنى
وعلى التقارير الاخيرة من اعلى واحد فيهم فنسأل الله السلامة ولا القصور بقى والتفاضل اللي فيها التفاضل اللي فيها تفاضل قصور. اوعي يكون حياتك كلها قعدة تضغطي على زوجك وهو يضغط على نفسه عشان ننتقل من بيت
ملك ايجار لبيت ملك وقاعدين ليل نهار ننحت في الصخر بنضيع تمنتاشر ساعة في اليوم اتناشر ساعة شغل وست ساعات هم لا يسكت الهم الا بالنوم عشان الموضوع ده نسأل الله ان يوسع للجميع في داره. بس ما ينفعش
ما ينفعش يبقى كل حياتك وتفكيرك وكعبة قلبك وكعبة عقلك البيوت دي وتفاجئ في الاخر خالص انك قبضت ورايح على مكان ما لكش بيت فيه ما كنتش مشغول ببناء البيوت ليه
ربنا يسددنا. طبعا ان شاء الله هيكون له يعني اعني البيوت التي تبنى بالاعمال الصالحة والا في عطاء الجنة كده كده فيه اهل الغرف يا جماعة اتكلمنا ان في تفاضل فيما بينهم
لكن لكن الذين اتقوا ربهم لهم غرف من فوقها غرف في ناس فوق وفي ناس اقل منهم وفي ذلك فليتنافس. انت ليه مصمم تتنافس في حاجة ارضية شفت الفيلا بتاعتهم عملوا فيها ايه وفي الجنينة بتاعتها. شفت العربية الجديدة اللي جابوها. شفت الفستان اللي جابته فلانة
شفت طنط فلانة لما جددت مش عارف الانتريه بتاعها هو ده اللي انت ليل نهار مشغول به مش هينفع كده مش هينفع كل حياتك تكون كده هم جابوا لاب احنا هنجيب لابين
اه حبيب قلبي انتقل الحق شوف اللي قاعدين يسبقوك في الغرف دول الحق شف الناس اللي قاعدة عمال تتسابق دي والقصور في الجنات عدن لها ميزة خاصة. مساكن طيبة ربنا قال عليها كده ومساكن طيبة
في جنات عدن فزكر ربنا المساكن الطيبة في موضعين في القرآن لازم الموضوعين دول يشغلوا قلبك الامام النووي بيقول ان افضل البيوت التي تبنى في الجنة ثوابا لمن بنى مسجدا
تثقل على سائر بيوت الجنة كفضل المسجد على بيوت الدنيا ده يخليك تعمل ايه بقى؟ اما تسمع الحديس ده لازم اشارك سيبك يا جماعة من الناس اللي قاعدين يشحنوك عشان يضيعوا اخرتك دول
آآ على فكرة احنا مش محتاجين مسجد والمساجد مليانة في كل حتة يا راجل يا راجل المساجد مولانا في كل حتة طب انا هاقول لك يا عم انت احكم شوف كم مسجد في الحي بتاعك
خلاص وشف كم واحد ساكن في الحي بتاعك وتخيل ان عشرة في المية من السكان دول هينزلوا يصلوا شوفوا المساجد دي كافية ولا لأ ؟ انا عملتها عندي انا. انا عندي حوالي يمكن اكتر من تسع مساجد حواليا
عملت التجربة دي في المحيط بتاعي لان المساجد لا تكفي لعشر هؤلاء لو نزلوا الا يصلون فضلا بقى لما انت كمان ايه يعني ربنا يوفقك وتختار مسجد من مساجد اهل السنة والجماعة
عشان كده يا جماعة شاركوا في بناء المساجد ولو بمقدار شبر بمقدار شبر اي مسجد بيتبني حط فيه ولو ميت جنيه ابعت لهم شكارة اسمنت هو ده حتى لو انت بخيل. يا سيدي روض نفسك
ما تضيعش يراك الله مشغولا بهزا يراك الله مشغولا بهزا طب شف مصلى في الجامعة عندك. عيب ما انت دكتور في الجامعة وممكن انت وزمايلك تؤهلوا تعملوا مصلى نضيف يخلي الطلبة عما تدخل يحبوا المكان اللي فيه السجود واللي فيه الصلاة
ولا انت في مصنع ولا انت في من فترة كده زرت حد من اخواني في مطبعة عنده مطبعة كبيرة ربنا يرزقه التوفيق اما العصر ازن كلهم رفعوا ايديهم وناس عادية خالص. لكن لما بيكون واحد صاحب رسالة بقى حوالي ما شاء الله ستين واحد كده
بتلاقيه مرة واحدة وقفوا في المصلى حاجة كده والمكن كله يروح واقف والناس كلها تبدأ تصلي. ما اجمل هزا المنزر ايه الجمال ده المساجد اللي على الطريق كون انت رايح مشوار ولا حاجة وماشي انت وزوجتك مش لاقيين مكان في محطة بنزين مسجد
مصلى كويس النساء ينفعوا يخشوا فيه روح يا سيدي تعاقد انت وخمسة ستة عشرة مع اي واحد عنده بنزين اقول له احنا عاوزين ناخد مكان احنا عاوزين نتصدق ونعمل مسجد
هتلاقي ناس كتير موافقة طب ولو ملقتش هتلاقي الملائكة كتبت كان حريصا على بناء المساجد ومن هم بحسنة كتبت له حسنة يا سيدي لو اتقفلت من برة ما اتقفلتش في الصحيفة. انا يهمني صحيفتي ما يهمنيش الناس تستجيب ولا لأ
سبحان الله مدة بناء القصور بقى القصور ديت مبنية من ايه بقى في قصور شفافة لا تحجب ما وراءها وفي قصور غير شفافة ان في الجنة غرفا يرى ظاهرها من باطنها
وباطنها من ظاهرها. دي بقى ايه دي الجنة طب ازاي وبتاع ازاي الناس تشوفنا وكده؟ هو انت تزن ان المكان الطيب الطاهر ده هيبقى فيه اي خبس اعلى بقلبك بقى
وارتفع بعقلك وهناك قصور من زهب النبي صلى الله عليه وسلم دخل الجنة يقول فاذا انا بقصر من زهب. قصر من ذهب قلت لمن هذا؟ قالوا لشاب من قريش فظننت اني انا هو
ياه تاني كده فظننت اني انا هو النبي يا جماعة النبي يعلم انه خير ولد ادم ولا لا النبي يعلم ان هو خير ولد ادم ولا لا يعلم ما اذا هو يعلم انه سيد الاولين والاخرين
وسيد من خلقهم الله سبحانه وتعالى اليس كذلك؟ انا سيد ولد ادم ولا فخر بالله عليكم ماذا رأى النبي حتى يظن ان هذا عطاء الرب لسيد من خلقهم اذ يفاجئ لأ
لا لا لا الواحد عادي قال مين؟ ده عمر يا ربي ده ده قصر عادي من دهب ولعمر في كده سبحان الله شعور الجنة والعيش معها بيفوقها في قصور بقى من فضة
قصور من دهب وفي قصور من فضة سبحان الله بالجنة جنتين انيتهما وما فيهما من فضة واخرى من ذهب يا سلام طب ما الموضوع لبنة من زهب ولبنة من فضة. العلماء قالوا ايه؟ لأ. ده ده حائط الجنة وليس قصور الجنة
اللي قال كده ابن حجر رحمة الله عليه استند لما رواه ابو هريرة حائط الجنة لبنة من ذهب ولبنة من فضة. وانتم مركزين في حاجة من العلماء انتم واخدين بالكم ان العلماء قاعدين يتجمعوا الروايات
وعايشين مع الجنة. طب هي دي كده هتبقى هنا ولا ولا ده الحائط؟ لا. ويقعدوا بيتناقشوا ومجالس وكتب وتأليف ويتناقشوا وتدارس لأ لأ ده هو طب هيبقى فيه يقول لك لأ ده الناس ديت عالية قوي قوي
وفي قصور بقى من لؤلؤ وفي قصور من زابرجد اللي من لؤلؤ زي بتاع خديجة رضي الله عنها لما قال جبريل للنبي بشرها ببيت في الجنة من قصب لا صخب فيه ولا نصب. القصب اللي هو اللؤلؤ يعني
وفي بقى ده النبي صلى الله عليه وسلم يقول وهو بيصف في حديث طويل الاسراء والمعراج. قال فاذا هو بنهر اخر عليه قصر من لؤلؤ وزبرجد الله اكبر. وفي قصر قصور بقى من در ابيض وياقوت احمر وزبرج الاخضر. وده اللي قلناه امبارح
سبحان الله جمال القصور بقى جمال الخسور استحملونا شوية كده معلش خمس دقايق وهنختم خلاص جمال القصور بقى ، جمال قصور الجنة يا جماعة بلغ حد الخيال الذي لا يوصف
لو ما فيش في جمال القصور الا حديس واحد هقولهولكو يخليك انت انك واقف انتباه مشتاق والسلسلة دي هدفها انك تشتاق ان انا احسن الزن بربي وارجو من الله ان يكرمني في هذا الزن
ان تكون السلسلة ديت سبب انك تشتاق للجنة فان اشتقت لها رزقت حلاوة ما يوصلك اليها تجد نفسك بتتخفف من المعاصي وتلاقي نفسك حبيت الطاعة. ليه؟ لانك انت عرفت ان ده الدابة الزي تمتطيها وتركبها عشان تروح
فازا اشتقت للجنة ستشتاق الى اهلها واعمال اهلها شوفوا يا جماعة جمال القصور بلغ من حد الجمال والخيال. انما خلي بالك ده مش جمال القصور العالية اللي فيها لدى قصور
ادنى اهل الجنة هذا الرجل عندما يرى جمال قصره من شدة جماله عندما يتراءى له يزن انه رأى الله فيريد ان يسجد له شوفوا الدباي ايه اللي ممكن يعني تتخيلوه
ان الراجل ده يا جماعة لما شاف المشهد ده قال لك خلاص انا عاوز اسجد تسجد تسجد ليه اما رأيت ربي الله اكبر فسبحان الله فالواحد عما يشوف الراجل ده وهو بيقول كده
حتى اذا دنا من الناس رفع له قصر من درة فيخر ساجدا فيقال له ارفع رأسك ما لك فيقول رأيت ربي او تراءى لي ربي من جمال وانوار القصر هو لم يعهد علي ابدا في الدنيا ان يرى هذا النور
فلما هو عارف ان الله نور السماوات والارض فلما المعنى ده لما شاف النور بتاع القصر وبدأ اللؤلؤ وخلاص اللقالق بتاعة النور تزهر وجمال النور ولا معاني النور الراجل ايه
دماغه ضربت زنه في حتة تانية خالص اتلخبط سبحان الله طبعا الجمال بقى في الحاجات اللي جوة من جمال الازواج وجمال الياقوت وكأنهن يعني الياقوت والمرجان الحور العين فخامة القصور بقى الاساس بتاعها بقى والتربة بتاعتها والمسك اللي جوة الصورة عاملة ازاي ؟ طب الفرش اللي احنا هنقعد عليها. طب الانية
طب اللي هيخدمونا المشط اللي هنسرح به طب واحنا هنسرح ليه صحيح عشان يعني في حاجات مكلكعة والشعر انا كان نفسي يبقى طويل وشعري كان قصير وشعري كان ملفوف وكان شعري مش عارف ايه والكلام ده كله وانا كنت بتكسف
اه كنت انا اصلا لبست الحجاب في البداية كسوف. مش طاعة يعني. وبعد كده ربنا شرح صدري. ليه؟ اصل انا في شعري. طب احنا هنسرح ليه والاكواب اللي هنشرب فيها يا ترى هي عبارة عن ايه
كل ده ان شاء الله هنحاول نتكلم فيه المرة القادمة. اسأل الله سبحانه وتعالى ان يرزقني واياكم هزا النعيم بلا حساب ولا عذاب نسأل الله ان يمن علي وعليكم بحسن عمل وحسن خلق وحسن ختام